| Alcrique |
| --- |
| Alcrique (*Scomberesox saurus*). |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Orde: | Beloniformes |
| Familia: | Scomberesocidae |
| Xénero: | *Scomberesox* |
| Especie: | ***S. saurus*** |

 |
| Nome binomial |
| '**Scomberesox saurus'**(Walbaum, 1792) |

O **alcrique** (*Scomberesox saurus* Walbaum 1792) é un peixe mariño da familia dos *Scomberesocidae*, de corpo longo e estreito e cunhas mandíbulas aguzadas. Pode confundirse coa agulla (*Belone belone*), moi similar pero máis grande. No Dicionario da RAG dáselle tamén o nome de **alpabarda**, **chandarme**, **pataguillón** ou **rato** .

Ríos Panisse (1977) recolleu para esta especie os nomes comúns de *alcrique* (e *alcrico*) en 13 dos 56 portos galegos nos que fixo a enquisa, *alpabarda* en 11 portos, e *chandarme* (ou *chindarme*, *xandarme* e *xendarme*) en 15 portos; tamén recolleu outros nomes máis localizados, como *crisna*, *croque*, *pataghillón/pataghullón* e mais *sardiña de pico*. Para os exemplares pequenos, *corcito*, nome que comparte coa agulla cando é pequena.

Descrición
----------

É un peixe de corpo longo e delgado, comprimido, de cor gris azulada polo lombo e branca verdosa polo lombo. O tamaño medio rolda os 30–35 cm, mais capturáronse exemplares de 50 cm. As aletas dorsal e anal, únicas, están moi atrasadas, coma na agulla, pero cunha serie de 5-7 pínnulas entre elas e a aleta caudal, das que carece a agulla.

As mandíbulas son aguzadas, sendo a inferior maior cá superior.

Hábitat e distribución
----------------------

Vive en augas pouco profundas, con máximos de 30 metros, e é de distribución subtropical, entre os 66º N e 22 ºS, nas costas europea e americana do océano Atlántico, incluído tamén o Mediterráneo. É unha especie altamente migratioria e gregaria.

Aliméntase de zooplancto e larvas de peixes, ocasionalmente peixes pequenos. É predado por atúns, bacallaus, abadexos e golfiños ou toniñas.

Aproveitamento
--------------

Captúrase con artes de cerco, a finais de verán e principios do outono. Ten pouco aprecio para o consumo en fresco, polo que o seu destino principal é a conserva.

Notas
-----

1. ↑  Definicións no *Dicionario da Real Academia Galega* e no Portal das Palabras para *alcrique*.
2. ↑  VV. AA. (2012): Dicionario de alimentación e restauración, pax. 28. Termigal. Xunta de Galicia. Real Academia Galega. ISBN 978-84-453-5056-0
3. ↑  Definicións no *Dicionario da Real Academia Galega* e no Portal das Palabras para *alpabarda*.
4. ↑  Definicións no *Dicionario da Real Academia Galega* e no Portal das Palabras para *chandarme*.
5. ↑  Definicións no *Dicionario da Real Academia Galega* e no Portal das Palabras para *pataguillón*.
6. ↑  Definicións no *Dicionario da Real Academia Galega* e no Portal das Palabras para *rato*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Alcrique*** |

|  |  |
| --- | --- |
|  | Vexa a entrada do Galizionario acerca de  ***alcrique*** |

|  |  |
| --- | --- |
|  | Vexa a entrada do Galizionario acerca de  ***alpabarda*** |

### Bibliografía

* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. Anejo 7 de *Verba*, 1977.

### Ligazóns externas

* Ficha en FishBase.org
* Artigo de Carlos Lixó que recolle máis denominacións.

|  |  |
| --- | --- |
| Control de autoridades | 
* Wd: Q1886478
* EBID: ID
* GEC: 0148674
* MAG: 2780217171

 |

|  |  |
| --- | --- |
| Identificadores taxonómicos | 
* Dyntaxa: 206237
* EOL: 993264
* FishBase: 1084
* GBIF: 2369272
* iNaturalist: 120672
* IRMNG: 10517927
* ITIS: 165612
* IUCN: 190211
* NBN: NBNSYS0000186934
* NCBI: 129061
* Soortenregister: 138705
* TAXREF: 68798
* WoRMS: 126392

 |

|  |  |
| --- | --- |
| Identificadores | 
* UMLS: C0328543
* UNII: 9BUQ2CDH2E

 |